بحر مضارع مثمن اخرب مکفوف محذوف
مفعول، فاعلات، مفاعیل، فاعلن
(م.)253، (ﻫ.)208
1 فصل گول اولدو شیشهلره دور گولآب قیل،
گل ای گؤزهل! داوام یوخو، سن شتاب قیل.
سو، بیلمیسن سوسوزلارا وئرمک ثوابدیر،
گر ایستهرن ثواب قیلان، دور ثواب قیل.
بو انس و حال حلقهسینه سیغماز اؤزگهلر،
گر غیر دوست ایستیه گلسین، جاواب قیل!
دور بیر آیاغا سرو اؤزون آرتیق اؤگمهسین،
گول چوخ اؤزون بگنمیه اوزدن نقاب قیل.
5 کهلیک گر ائتسه ناز کی قیرمیزدیر اللری،
چک سورمه، ال آیاغیوی سنده خضاب قیل.
دیوانه ائیلهییب منی، زنجیر دور گتیر،
بیر گولاوزون محبّتی، فکر طناب قیل!
کیمدیر دئسین او سؤودوگومه کیم دیییب سنه،
بو عاجزی فراقیوه یاندیر، کباب قیل؟
بس تیکمیشم گؤزهل یولووا گؤز، اوسانمیشام،
چوخ انتظار وئرمه منه، آز عذاب قیل.
گل رحمه گؤر یول اوسته هاچاغدان اوتورموشام،
قوی باشیما آیاغ، منی توپراق حساب قیل.
10 اوتوز بئش ائیلهدی، یالواریر آللاها هیدهجی،
الله! اونون دوعاسینیدا مستجاب قیل.
ara_Arab urd_Arab ara_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab